Håja-Røssholmen landskapsvernområde

Håja-Røssholmen landskapsvernområde med dyrelivsfredning er et landskapsvernområde i Tromsø kommune i Troms. Området ligger vest for Kvaløya og består av Håja i sør, Hersøya og et havområde med holmer og skjær i nord som strekker seg fra Vadholmen til Røssholmen og Angmeholmen. Det har et samlet areal på 7 479 dekar, hvorav 3 170 dekar utgjør land. Landskapsvernområdet ble etablert i 2004 for å bevare naturen og kulturlandskapet med dyrelivet. Området består av holmer og skjær omgitt av et grunt havområde som har stor betydning for sjøfugler. Det er hekkeplass for måker, ærfugl, teist og rødnebbterne. Referanser